Tallinna Ülikooli Pedagoogiline Seminar

Tallinna Ülikooli Pedagoogiline Seminar oli Tallinnas rakenduskõrgharidust andev õppeasutus, Tallinna Ülikooli filiaal. Koolihoone asus Kristiine linnaosas aadressil Räägu 49. Koolis oli võimalik omandada rakenduslikku kõrgharidust kolmel erialal: koolieelse lasteasutuse õpetaja, noorsootöö ja sotsiaaltöö.

Kooli asutas 1935. aastal Eesti Naisliit Kodumajanduse Instituudina (samal aastal suletud Tööstusliku Naiskutsekooli asemele), esimene asukoht oli Hariduse tänav 8. 1966. aastast asus kool Räägu tänaval, kus oli ka Tallinna Pedagoogilise Instituudi ühiselamu. 

Rakenduslikuks kõrgkooliks sai õppeasutus 2006. aastal. Kooli rektor oli 2007. aastast Koit Nõlvak. 27. augustil 2012 liideti Tallinna Pedagoogiline Seminar Tallinna Ülikooliga ja uue õppeasutuse nimeks sai Tallinna Ülikooli Pedagoogiline Seminar.Pedagoogiline seminar ühines Tallinna ülikooliga, Delfi, 27. august 2012

Tänapäeval jätkab haridusteaduste õpetamist Tallinna Ülikooli haridusteaduste instituut 19 õppekaval. https://www.tlu.ee/hti 

Õppeasutustest, mis õpetavad haridusteadusi, kuulub Tallinna Ülikool 2024. aasta andmetel 301-350 maailma parema õppeasutuse sekka. https://www.topuniversities.com/university-subject-rankings/education-training?region=Europe&countries=ee

 Kooli nimi 
Kodumajanduse Instituut (1935–1940)
Sotsiaal- ja Kodundusinstituut (1940–1944)
Lastekasvatajate ja Eritoitlustuse Instituut (1944)
Tallinna Toitlustus- ja Eelkoolikasvatuse Tehnikum (1945)
Tallinna Õpetajate Seminar (1945–1947)
Tallinna Eelkoolikasvatuse SeminarAhto Kennik, Kesk-eriharidusest Eesti NSV-s sõjajärgseil aastail (1944–1960), Eesti NSV Teaduste Akadeemia Toimetised. Ühiskonnateadused, Kd. XVI, 1967, nr 3, lk 261 (1947–1950)
Tallinna Eelkoolikasvatuse Kool (1950)
Tallinna Eelkoolikasvatuse Pedagoogiline Kool (1950–1964)
Tallinna Koolieelse Kasvatuse Kool (1964–1966)
Tallinna Pedagoogiline Kool (1966–1986)
Tallinna Pedagoogikakool (1986–1995)
Tallinna Pedagoogiline Seminar (1995–2012)
Tallinna Ülikooli Pedagoogiline Seminar (aastast 2012)

Rahvasuus on seminar kandnud ka hüüdnime Pisipeda.Eha Laanepere. Pisipeda pürib kõrgkooliks. EPL, 25. september 1996 (vaadatud 19. novembril 2011).

Viited

 Välislingid 
 Koduleht

Kategooria:Tallinna koolid
Kategooria:Tallinna Ülikool